საქართველოსთვის სასიცოცხლოდ აუცილებელია მრავალეთნიკური ქართული საზოგადოების ერთიანობის და თანხმობის შენარჩუნება. ეს არის ჩვენი ქვეყნის მთავარი მონაპოვარი, მომავალი განვითარების წინაპირობა, რომელიც, სამწუხაროდ, ბოლო 25 წლის განმავლობაში საქართველოს სხვადასხვა ხელისუფლების მიერ უგულვებელყოფილი იყო. მიუხედავად ამისა, დარწმუნებული ვართ, რომ მომავალში ამგვარი იგნორირება აღარ გაგრძელდება და ჩვენ, ყველა ჯანსაღ ძალასთან ერთად, მუდმივად ვახსენებთ ხელისუფლებას ამის შესახებ, რადგან ეს არის მთავარი სახელმწიფოებრივი საკითხი საქართველოს სახელმწიფოს მთლიანობის შენარჩუნებისთვის და მისი მომავალი განვითარებისთვის.